Diari Oficial de la Generalitat Valenciana


Sumari del DOGV 6909, del 23-11-2012 (2012/10911)

Notificació de la sentència dictada en el procediment de divorci contenciós número 1060/2010.
---------------------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10915


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de divorci contenciós número 1060/2010. [2012/10972]  
En el juí a què es fa referència s'ha dictat la resolució que té el text literal següent:   
«Sentència número 271/2012  
Jutgessa que la dicta: Susana Pilar Martínez González.  
Lloc: Alacant.  
Data: 16 d'abril de 2012.  
Part demandant: María Magdalena Bonilla Bonilla.   
Procurador: Ricardo Molina Sánchez-Herruzo.   
Part demandada: José Julio Gaubert Tato.  
Objecte del juí: divorcis no consensuats.   
La magistrada jutgessa del Jutjat de Primera Instància número 10 d'Alacant, Susana Martínez González, ha vist les presents actuacions de juí verbal número 1060/2010, entre parts, d'una, com a demandant, María Magdalena Bonilla, representada pel procurador senyor Molina Sánchez-Herruzo i assistida de la lletrada senyora Gómez Cartagena, i d'una altra, com a demandat, José Julio Gaubert Tato, declarat en rebel·lia, sobre divorci contenciós, amb intervenció del Ministeri Fiscal.   
Dispositiva   
Que estime la demanda i declare la dissolució per divorci del matrimoni contret, en data 13 de setembre de 1999, entre les parts, María Magdalena Bonilla Bonilla i José Julio Gaubert Tato, amb els efectes legals inherents a la dita declaració; decrete els següents:   
  
1. Queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.   
2. Els fills menors d'ambdós parts, A i I, sotmesos a la pàtria potestat d'ambdós progenitors, quedaran sota la guarda i custòdia de la mare, i cada progenitor ha de mantindre informat a l'altre sobre l'evolució escolar, social i sanitària dels fills, sempre que el progenitor no la puga obtindre per ell; estan obligats els professionals que s'ocupen dels menors a subministrar, tant al pare com a la mare, qualsevol informació que els sol·liciten sobre els seus fills, per ser ambdós titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostra la seua oposició en els 10 dies naturals següents a la seua notificació fefaent) o comptar amb autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica i, en general, qualsevol alteració que afecte de manera important la vida dels menors.   
  
3. S'establix com a règim de visites i comunicacions amb el cònjuge no custodi els caps de setmana alterns, des de divendres a les 18.00 hores fins al diumenge a les 20.00 hores, així com els dimarts i dijous, des de l'eixida del col·legi a les 20.00 hores i els següents períodes vacacionals:  
Vacacions d'estiu. Els anys parells: des de l'últim dia lectiu anterior a les vacacions a les 20.00 hores fins al 30 de juny a les 20.00 hores, amb la mare, des de l'esmentada hora fins al 15 de juliol a les 20.00 hores, amb el pare, des del dit moment al 31 de juliol a les 20.00 hores amb la mare, des de llavors al 15 d'agost a les 20.00 hores amb el pare, passant a estar amb la mare fins al 31 d'agost a les 20.00 hores i finalment amb el pare des de llavors fins al dia anterior al començament del curs escolar a les 20.00 hores. Els anys imparells s'invertirà l'orde.   
  
Nadal. Anys parells: des de l'últim dia lectiu anterior a les vacacions a les 20.00 hores fins al 30 de desembre a les 20.00 hores amb la mare; des de llavors fins a l'últim dia vacacional de Nadal, a les 20.00 hores amb el pare. Els anys imparells al contrari.   
Setmana Santa. Anys parells: des de l'últim dia lectiu anterior a les vacacions a les 20.00 hores a dilluns de Pasqua a les 20.00 hores amb la mare, des del dit moment al diumenge següent a les 20.00 hores amb el pare. Els anys imparells al revés.   
Si els períodes vacacionals són distints, es distribuiran així mateix a parts iguals alternes entre ambdós progenitors.   
Els períodes vacacionals interrompran el règim ordinari de visites de caps de setmana i intersetmanals, corresponent el primer cap de setmana posterior al període vacacional a aquell dels progenitors que no haja tingut els menors durant l'últim període vacacional.   
  
Els ponts escolars s'entendran units al cap de setmana més pròxim i els festius intersetmanals no constitutius de ponts es distribuiran de manera alterna entre els progenitors. En ambdós casos els menors seran arreplegats a l'eixida del col·legi l'últim dia lectiu anterior al pont o festiu i seran tornats l'últim dia festiu a les 20.00 hores.   
  
Quant als dies especials, amb independència del progenitor a qui li corresponguera el dia d'acord amb el règim de visites anteriorment exposat, el dia del Pare i el dia de la Mare els correspondrà al progenitor que es tracte, en horari de les 11.00 (des de l'eixida del col·legi, si és dia lectiu) a les 20.00 hores.   
El progenitor que els tinga haurà d'entregar a l'altre, junt amb els menors, la roba i documentació relativa a ells que puguen necessitar durant l'estada amb este, com DNI, passaport, targeta sanitària, etc., així com la medicació que, si és el cas, necessiten amb la corresponent prescripció mèdica i instruccions per a la seua correcta administració.  
  
Ambdós progenitors facilitaran la comunicació telefònica, postal o telemàtica dels menors amb el progenitor que no els tinga en la seua companyia, i este haurà de respectar, en tot cas, els horaris de descans i estudi dels fills.  
Les entregues i recollides dels menors es podran realitzar pel mateix progenitor o per tercera persona autoritzada per este.  
4. S'assenyala la quantitat de tres-cents euros (300) en concepte d'aliments a favor dels fills, quantitat que el pare ingressarà els primers cinc dies de cada mes en el compte que als dits efectes assenyale l'altre progenitor, i que s'actualitzarà anualment d'acord amb les variacions de l'IPC, i cada progenitor haurà d'abonar el 50 % dels gastos extraordinaris que puguen ocasionar els fills. Respecte d'ells, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 % les que es realitzen per comú acord entre els progenitors i, en cas contrari, se n'assumirà el pagament per aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, i s'entendrà que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre si és procedent el gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.   
  
5. S'atribuïx l'ús de la vivenda conjugal i l'aixovar familiar, siti a Alacant, carrer Gesmil, 40-3.r dreta a l'actora i als fills menors del matrimoni   
6. No s'aprecien motius per a imposar les costes processals a cap dels litigants.   
Mode d'impugnació: per mitjà de recurs d'apel·lació, davant de la Audiència Provincial d'Alacant (art. 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).   
De conformitat amb la disposició addicional 15a. de la Llei Orgànica del Poder judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que li serà tornat només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 0000 cc eeee aa) indicant en el camp «concepte» el codi «02 civil-apel·lació» i la data de la resolució recorreguda amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «concepte» el número de compte, el codi i la data que en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, per Provisió de 26 d'octubre de 2012, el secretari, de conformitat amb el disposat en els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana per a portar a efecte la diligència de notificació.   
  
Alacant, 26 d'octubre de 2012.- El secretari judicial: Pedro F. González de Pereda.